Гэтае імя стаіць побач з імёнамі іншых сучаснікаў, якіх параўнальна нядаўна пачалі ўключаць у нацыянальны кантэкст. Мы адкрываем сёння адначасна і імёны, і эпоху. Што шараговы беларус ведае сёння пра пачатак ХІХ стагоддзя? Як жылі тут людзі, пра што думалі, аб чым марылі? Ці шмат хто задумваўся, напрыклад, чаму дзіця палескага шляхціца назвалі Напалеонам? Чаму якраз у Парыжы знайшлося месца гэтаму чалавеку пасля таго, як ён пакінуў Бацькаўшчыну?